મારા જીવનમાં મિત્રોનું ખુબ જ આગવું સ્થાન છે. એમ કહું કે હું મારા પરિવાર, સંબંધો કરતા મિત્રોની વધુ નજીક છું. અને આભારી છું કે હું બધા જ મિત્રોના સંપર્કમાં આજ સુધી છું. મિત્રો અને સખીઓ બધાને બાબલા-બેબલી આવી ગયા, અને હવે તો પરિવારની-સંતાનોની વાતો, તકલીફો, અનુભવો પણ એકબીજાને શેર થાય છે. એક બીજાની બુક્સ, પેન, વસ્તુઓ, વાહનો શેર કરતા કરતા આજે સુખ દુઃખની વાતો પણ એકબીજા સાથે દિલથી વહેચીએ છીએ.